smcproject/ml-wiki-sentences huggingface dataset:
പലസ്തീനിൽ ജൂത ജനതയ്ക്ക് ഒരു ദേശീയ ഭവനം സ്ഥാപിക്കുന്നതിനുള്ള പിന്തുണ പ്രഖ്യാപിച്ചുകൊണ്ട് 1917 ലെ ഒന്നാം ലോകമഹായുദ്ധസമയത്ത് ബ്രിട്ടീഷ് സർക്കാർ നടത്തിയ പ്രഖ്യാപനമാണ് ബാൽഫോർ പ്രഖ്യാപനം .
സയണിസ്റ്റ് ഫെഡറേഷൻ ഓഫ് ഗ്രേറ്റ് ബ്രിട്ടൻ ആൻഡ് അയർലണ്ടിന് കൈമാറാനായി 1917 നവംബർ 2-ന് യുണൈറ്റഡ് കിംഗ്ഡം വിദേശകാര്യ സെക്രട്ടറി ആർതർ ബാൽഫോർ ബ്രിട്ടീഷ് ജൂത സമൂഹത്തിന്റെ നേതാവായ റോത്‌ചൈൽഡ് പ്രഭുവിന് അയച്ച കത്തിലാണ് ഈ പ്രഖ്യാപനമുള്ളത്.
പ്രഖ്യാപനം 1917 നവംബർ 9 ന് പ്രസിദ്ധീകരിക്കപ്പെട്ടു.
1914 നവംബറിൽ ഓട്ടോമൻ സാമ്രാജ്യത്തിനെതിരായ യുദ്ധ പ്രഖ്യാപനത്തെത്തുടർന്ന്, ബ്രിട്ടീഷ് യുദ്ധ മന്ത്രിസഭ പലസ്തീന്റെ ഭാവി എന്താവണമെന്ന് ആലോചിച്ചുതുടങ്ങി; രണ്ട് മാസത്തിനുള്ളിൽ സയണിസ്റ്റ് കാബിനറ്റ് അംഗമായ ഹെർബർട്ട് സാമുവൽ ഒരു മെമ്മോറാണ്ടം സമർപ്പിച്ചു .
യുദ്ധത്തിൽ ജൂതന്മാരുടെ പിന്തുണ നേടുന്നതിനായി സയണിസ്റ്റ് താല്പര്യങ്ങളെ പിന്തുണക്കണമെന്ന് അതിൽ ബ്രിട്ടനോട് ആവശ്യപ്പെട്ടിരുന്നു .
ബ്രിട്ടീഷ് പ്രധാനമന്ത്രിയായിരുന്ന എച്ച്. എച്ച്. അസ്ക്വിത്ത്, പലസ്തീനോടും ഓട്ടോമൻ സാമ്രാജ്യത്തോടുമുള്ള നയം നിർണ്ണയിക്കാൻ 1915 ഏപ്രിലിൽ ഒരു കമ്മിറ്റി രൂപീകരിച്ചു.
ഓട്ടോമൻ സാമ്രാജ്യത്തിന്റെ യുദ്ധാനന്തര പരിഷ്കരണപദ്ധതിയെ അനുകൂലിച്ച അസ്ക്വിത്ത്, പക്ഷെ 1916 ഡിസംബറിൽ രാജിവച്ചൊഴിഞ്ഞു; അദ്ദേഹത്തിന്റെ പകരക്കാരനായി വന്ന ഡേവിഡ് ലോയ്ഡ് ജോർജ് ഒട്ടോമൻ സാമ്രാജ്യത്തെ വിഭജിക്കാനാണ് താല്പര്യപ്പെട്ടത്.
ബ്രിട്ടീഷുകാരും സയണിസ്റ്റുകളും തമ്മിലുള്ള ചർച്ചകൾക്കൊടുവിൽ പലസ്തീനിൽ ജൂതഗേഹം സ്ഥാപിക്കാൻ മുൻകൈ എടുക്കാമെന്ന് രേഖാമൂലം ബ്രിട്ടൻ സമ്മതിച്ചു.
ഇതാണ് ബാൽഫോർ പ്രഖ്യാപനത്തിലേക്ക് വഴിവെച്ചത്.
അവലംബം ഗ്രന്ഥസൂചി Also at Internet Archive .
ബാൽഭാക്രാം ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Indira_Gandhi_Wildlife_Sanctuary_and_National_Park
ശാശ്വതമായ കാറ്റിന്റെ പ്രദേശം എന്നും ആത്മാവിന്റെ ആവാസ കേന്ദ്രം എന്നും അറിയപ്പെടുന്നു
മേഘാലയയിലെ പടിഞ്ഞാറൻ ഗാരോ കുന്നിലും പടിഞ്ഞാറൻ ഖാസി കുന്നിലുമായി വ്യാപിച്ചുകിടക്കുന്ന ദേശീയോദ്യാനമാണ് ബാൽഭാക്രാം ദേശീയോദ്യാനം .
1869-ൽ ദേശീയോദ്യാനമായി പ്രഖ്യാപിക്കപ്പെട്ട ഇതിന്റെ വിസ്തൃതി 220 ചതുരശ്രകിലോമീറ്ററാണ്.
സമുദ്രനിരപ്പിൽ നിന്നും ഏകദേശം 3000 അടി ഉയരത്തിൽ ഇതു സ്ഥിതി ചെയ്യുന്നു.
ഇലപൊഴിയും വനമായ ഇവിടെ മുള , പുല്ല് , കുറ്റിക്കാടുകൾ എന്നിവ ധാരാളമായി കാണപ്പെടുന്നു.
കനത്ത മഴ ലഭിക്കുന്ന പ്രദേശമാണിത്.
ആന , ക്ലൗഡഡ് ലെപ്പേർഡ് , സ്വർണപ്പൂച്ച , കുറുനരി , ഉറുമ്പുതീനി , കാട്ടുപോത്ത് , പെരുമ്പാമ്പ് , വേഴാമ്പൽ , ഹൂലോക്ക് ഗിബ്ബൺ , ഹിമാലയൻ കരിങ്കരടി എന്നിവയാണ് ഇവിടുത്തെ പ്രധാന ജന്തുവർഗ്ഗങ്ങൾ.
മേഘാലയയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ബാൽറ്റ, ഷെറ്റ്‌ലാന്റ്
ബാൽറ്റ Balta (Old Norse: "Baltey") സ്കോട്‌ലന്റിലെ ഷെറ്റ്‌ലാന്റിലുള്ള ആൾതാമസമില്ലാത്ത ഒരു ദ്വീപാണ്.
ബാൽറ്റ അൺസ്റ്റ്, ബാൽറ്റ എന്നീ സൗണ്ടുകളുടെ കിഴക്കൻ തീരത്തിനടുത്താണ് ഈ ദ്വീപ് സ്ഥിതിചെയ്യുന്നത്.
ഇതിനു 80 ഹെക്ടേർ വിസ്തീർണ്ണമുണ്ട്.
ഈ ദ്വീപിന്റെ കിഴക്കൻ വശത്ത് ഒരു പ്രകൃതിദത്തമായ ഒരു ആർച്ച് ഉണ്ട്.
ഇവിടെയാണ് ബ്ർട്ടനിലെ ഏറ്റവും അറിയപ്പെടുന്ന മത്സ്യക്കുഞ്ഞുത്പാദനകേന്ദ്രവും മത്സ്യഫാമും.
സണ്ണിവ പുണ്യവാനു അർപ്പിച്ചിട്ടുള്ള നോർസ് ആരാധനാലയം ഇവിടെ കാണാം.
ലൈറ്റ് ഹൗസ്
ബാൽറ്റ ലൈറ്റ് എന്ന ലൈറ്റ് ഹൗസ് ഇവിടെയുണ്ട്.
ഇതാണ് ഷെറ്റ്‌ലാന്റിലെ ആദ്യ കോൺക്രീറ്റ് കെട്ടിടം.
1895ൽ ലൈറ്റ് ഹൗസ് രൂപകല്പന ചെയ്തത്, ഡേവിഡ് സ്റ്റീവൻസൺ ആണ്.
2003ൽ ഈ ലൈതൗസ് പൊളിച്ചുകളഞ്ഞ് സൗരോർജ്ജം കൊണ്ടു പ്രവർത്തിക്കുന്ന ഒരു പുതിയ ലൈറ്റ് കൊണ്ടുവന്നു.
ഇതും കാണൂ List of lighthouses in Scotland List of Northern Lighthouse Board lighthouses അടിക്കുറിപ്പ്
ബാൽഹികൻ
കുരുവംശരാജാവായ പ്രതീപന്റെ ഏറ്റവും ഇളയ പുത്രനാണ് ബാൽഹീകൻ .
ഇദ്ദേഹത്തിനു ദേവാപിയെന്നും ശന്തനുവെന്നും പേരായ രണ്ടു ജ്യേഷ്ഠടന്മാരുണ്ടായിരുന്നു.
ഈ ബാൽഹീകനു സോമദത്തൻ എന്നൊരു പുത്രനുണ്ടായിരുന്നു .
കൌരവരുടെയും പാണ്ടവരുടെയും കുടുംബ ബന്ധുവായ ഇദ്ദേഹം , കുരുക്ഷേത്രയുദ്ധത്തെ ശക്തിയായി എതിർത്തു .
യുദ്ധം ഒഴിവാക്കുവാൻ ഇദ്ദേഹം കഴിവതും ശ്രമിച്ചു .
യുദ്ധത്തിൽ ഇദ്ദേഹം ദുര്യോധനന്റെ പക്ഷത്തു ചേർന്ന് പാണ്ടവരോട് യുദ്ധം ചെയ്തു .
അതിനു കാരണം , തന്റെ ജ്യേഷ്ഠടനായ ശന്തനുവിന്റെ മകൻ ഭീഷ്മർ കൗരവപക്ഷത്തു ചേർന്നതാണ് .
ഇദ്ദേഹം കൗരവപക്ഷത്തു ചേർന്ന് ശക്തിയായി പോരാടുകയും ഭീമസേനനാൽ വധിക്കപ്പെടുകയും ചെയ്തു .
ബാൽബെക്ക് ഇംഗ്ലീഷ് വിലാസം https://ml.wikipedia.org/wiki/Baalbek
ലെബനന്റെ ബെഖാ താഴ്വരയിൽ ലിറ്റനി നദിയുടെ കിഴക്ക് ആന്റി ലെബനൻ താഴ്വരയിലുള്ള കുന്നിലുള്ള ഒരു പട്ടണമാണ്‌ ബാൽബെക്ക് ( / ˈ b ɑː l b ɛ k / ) , ബാ‘അൽബെക്ക്, ബാൽബെക്/ബാൽബേക്ക് , ബൽബെക്ക് ,.
ബൈറൂട്ടിൽ നിന്ന് വടക്ക് കിഴക്കായി 85 കിലോമീറ്റർ(53 മൈൽ) ദൂരവും ഡമാസ്ക്കസ്സിന്റെ വടക്ക് 75 കിലോമീറ്റർ (47 മൈൽ)ദൂരവും ഇവിടേക്ക് ഉണ്ട്.
ഹെസ്ബൊല്ലഹ് പ്രസ്ഥാനത്തിന്റെ ശക്തമായ സാനിധ്യമുള്ള ഈ പ്രദേശത്ത് ഷിയ മുസ്ലീങ്ങളാണ്‌ കൂടുതൽ.
ബാൽബെക്ക് ഇന്റെർനാഷണൽ ഫെസ്റ്റിവൽ ഇവിടെ വർഷം തോറും നടക്കുന്നു.
പൗരാണിക കാലം മുതൽ തന്നെ ഗ്രീക്ക്, റോമൻ ബന്ധങ്ങൾ ഇവിടെയുണ്ട്.
ഹെലിയോപോളിസ് എന്നാണ്‌ ഇത് അറിയപ്പെടുന്നത്.
ലബനിൽ ഏറ്റവും നന്നായി സംരക്ഷിക്കപ്പെടുന്ന റോമൻ നിർമ്മിതികളിൽ ഒന്നാണ്‌ ഇവിടം.
അവയിൽ റോമൻ സാമ്രാജ്യത്തിന്റെ ഏറ്റവും വലിയ ക്ഷേത്രവും ഉൽപ്പെടുന്നു.
ജൂപ്പിറ്റർ, വീനസ്, ബെക്ഖുസ് എന്നീ ദെവന്മാരും കാനാനിറ്റെസ് ദേവന്മാരായ ഹദാദും അറ്റർഗറ്റിസും മറ്റ് യുവദേവന്മാരും ഇവിടെ ആരാധിക്കുന്നു.
ഇവിടങ്ങളിലെ മാതൃകകളിലും രൂപ രേഖകളിലും പ്രാദേശിക സ്വാധീനം വലുതാണ്‌.
ഇവ ക്ലാസിക് റോമൻ മാതൃകയാണ്‌ സ്വീകരിച്ചിരിക്കുന്നത്.
ടെൽ ബാൽബക്കിന്റെ മുകളറ്റം  വടക്കൻ ബേഖാ താഴ്വരയുടെ കിഴക്കാണ്‌ ( ലത്തീൻ : Coelesyria ), .
ഇവിടങ്ങളിലെ തെളിവുകൾ വച്ച് ഏകദേശം 9000 വർഷങ്ങളുടെ തുടർച്ചയായ ജീവിതം ഇവിടെ നടക്കുന്നുണ്ട് .
ഈ സ്ഥലം മതപരമായോ,വാണിജ്യപരമായോ എന്തെങ്കിലും വലിയ പ്രതേകതയൊ ഇല്ലായിരുന്നതിനാൽ ഈജിപ്ഷ്യൻ അസ്സീറിയൻ രേഖകളിൽ ഈ സ്ഥലത്തെ പരാമർശിക്കുന്നില്ല.
അല്ലെങ്കിൽ മറ്റൊരു പേരിലാകാം പരാമർക്കിക്കുന്നത് .
ജൂപിറ്റർ ദേവന്റെ ക്ഷേത്രം ചിലപ്പോൾ ആദ്യകാല ആരാധനയുടെ തെളിവാണ്‌.
ഇസ്ലാമിക ഗ്രന്ഥങ്ങൾ അനുസരിച്ച് ഈ ക്ഷേത്ര സമുച്ചയം സോളമന്റെ കൊട്ടാരമാണ്‌.
ദ്ജിന്ന്(Djinn) ആണ്‌ ഇത് നിർമ്മിച്ചത്.
ഷേബ രജ്ഞിക്ക് വിവാഹ സമ്മാനമായാണ്‌ ഇത് നൽകിയത്.
കാലക്രമത്തിൽ ഇവിടെ അലക്സാണ്ടർ ആക്രമിക്കുകയും ഗ്രീക്കുകാർ സ്വന്തമാക്കുകയും ചെയ്തു.
മധ്യകാലഘട്ടത്തിൽ ഇവിടം മുസ്ലീം ഭരണാധികാരികൾ സ്വന്തമാക്കി.
ഇന്ന് ഇത് ലബനന്റെ ഭാഗമാണ്‌.
അവലംബം പുറത്തേക്കുള്ള കണ്ണികൾ Baalbek എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള ബാൽബെക്ക് യാത്രാ സഹായി Google Maps satellite view Panoramas of the temples at Lebanon 360 Archived 2011-05-15 at the Wayback Machine .
and Discover Lebanon .
Archaeological research in Baalbek Archived 2009-06-05 at the Wayback Machine .
from the German Archaeological Institute {{ citation }} :  CS1 maint: bot: original URL status unknown ( link ) .
Baalbeck International Festival Baalbek Railway Station (2006) at Al Mashriq
ബാൾക്കൻ ഇംഗ്ലീഷ് വിലാസം https://ml.wikipedia.org/wiki/Balkans Location map of the Balkan Peninsula Topographic map of the Balkan Peninsula
തെക്കു കിഴക്കൻ യൂറോപ്പിൽ മധ്യധരണ്യാഴിയിലേക്ക് തള്ളിനില്ക്കുന്ന ഉപദ്വീപാണ് ബാൾക്കൻ (balkon peninsula).
ബാൾക്കൻ പർവ്വതത്തിൽ നിന്നാണ് ഉപദ്വീപിന് ഈ പേര് ലഭിച്ചത്.
അൽബേനിയ , ബോസ്നിയ-ഹെർസഗോവിന , ബൾഗേറിയ , ക്രൊയേഷ്യ , മൊണ്ടിനെഗ്രോ , ഗ്രീസ് , റിപ്പബ്ലിക് ഓഫ് മാസിഡോണിയ , സെർബിയ , കൊസോവൊ എന്നിവയാണ് ബാൾക്കൻ രാജ്യങ്ങൾ .
തുർക്കിയുടെ ത്രേസ് ഭാഗവും ബാൾക്കനിലാണ്.
റൊമാനിയ , സ്ലൊവീനിയ എന്നി രാഷ്ട്രങ്ങളേയും ബാൾക്കനിൽ ഉൾപ്പെടുത്തി കാണാറുണ്ട്.
5.5 ലക്ഷം ച.
ആണ് ഈ മേഖലയുടെ വിസ്തൃതി.
ആറു കോടിയോളം ജനങ്ങൾ ഇവുടെ അധിവസിക്കുന്നു.
ഡാന്യൂബ്-സാവ-കുപ്പ രേഖ പ്രകാരമുള്ള ബാൾക്കൻ ഉപദ്വീപ് അവലംബം പുറംകണ്ണികൾ ബാൾക്കൻ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് Travel ഗൈഡ് വിക്കിവൊയേജിൽനിന്ന് Balkan Insight – Analysis from Balkans Balkanalysis, in-depth research on Balkan geopolitics Western Balkans Photo impression Shared Pasts in Central and Southeast Europe, 17th–21st Centuries .
G. Demeter, P. Peykovska.
ബാൽസ ഇംഗ്ലീഷ് വിലാസം https://ml.wikipedia.org/wiki/Ochroma_pyramidale ഇംഗ്ലീഷ് വിലാസം https://ml.wikipedia.org/wiki/Ochroma_pyramidale
30 മീറ്റർ ഉയരം വയ്ക്കുന്ന വേഗം വളരുന്ന ഭാരം കുറഞ്ഞ മരമാണ് ബാൽസ .
തെക്കൻ അമേരിക്കൻ സ്വദേശി.
( ശാസ്ത്രീയനാമം : Ochroma pyramidale ) .
30-40 വർഷത്തിനപ്പുറം വളരാറില്ല.
മുറിച്ച കാടുകളിലും തരിശുകിടക്കുന്ന സ്ഥലത്തുമെല്ലാം വേഗം തനിയെ വളർന്ന് പടരാനുള്ള കഴിവുണ്ട്.
തടിക്ക് തീരെ സാന്ദ്രത കുറവാണ്, കോർക്കിനേക്കാൾ കുറവ്.
വൈകുന്നേരം വിരിയുന്ന പൂക്കൾ രാത്രിമുഴുവൻ വിരിഞ്ഞ്  നിൽക്കും.
പൂവിൽ നിറയെ തേൻ ഉണ്ടാവും.
മൂന്നുനാലു വർഷമാവുമ്പോഴേക്കും വിത്തുകൾ ഉണ്ടാവും .
പരാഗണം നടത്തുന്നത് ചില സസ്തനികളാണ് .
സ്വാതന്ത്ര്യത്തിനു ശേഷമാണ് ഇന്ത്യയിലെത്തിയതെന്നു കരുതുന്നു.
റ്റവും ഭാരം കുറഞ്ഞ തടികളിൽ ഒന്നാണ് ബാൽസ.
ഈടും ഉറപ്പും തീരെയില്ല.
രണ്ടാം ലോകമഹായുദ്ധത്തിൽ ബ്രിട്ടീഷുകാർ ഉപയോഗിച്ച de Havilland Mosquito -ന്റെ പല ഭാഗങ്ങളും ബാൽസ കൊണ്ടുണ്ടാക്കിയതായിരുന്നു.
അവലംബം പുറത്തേക്കുള്ള കണ്ണികൾ Archived 2009-05-10 at the Wayback Machine .
ബാൽസം (പാനീയം) ഇംഗ്ലീഷ് വിലാസം https://ml.wikipedia.org/wiki/Balsam_(drink) Riga Black Balsam
ബാൽസം പരമ്പരാഗത കിഴക്കൻ, നോർത്ത് ഈസ്റ്റേൺ യൂറോപ്യൻ ഹെർബൽ ആണ്.
ഉയർന്ന അളവിൽ ആൽക്കഹോൾ (40-45%) അടങ്ങിയ ഈ മധുരമദ്യം പ്രഥമമായി ഔഷധ ആവശ്യങ്ങൾക്ക് ഉപയോഗിക്കുന്നു.
ഉദാഹരണങ്ങൾ റിയ ബ്ലാക്ക് ബാൽസം ഉക്രേനിയൻ ബാൽസം ക്രസ്നയ പോളിയാന ബാൽസം കരേലിയൻ ബാൽസം ഇതും കാണുക Bitters Flavored liquor Digestif Balsam അവലംബം
ബാൽഹീകൻ
ബാൽഹീകരാജ്യത്തെ രാജാവ്.
ചന്ദ്രവംശത്തിലെ ഹസ്തിനപുരിരാജാവായ പ്രദീപന്റെയും സുനന്ദയുടെയും രണ്ടാമത്തെ പുത്രൻ.
ഭീഷ്മരുടെ പിതാവായ ശന്തനുവിന്റെജ്യേഷ്ഠൻ .
ദേവാപി മൂത്ത സഹോദരൻ.
കുരുക്ഷേത്രയുദ്ധത്തിൽ പങ്കെടുത്ത ഏറ്റവും പ്രായം കൂടിയ രാജാവ്.
കൗരവരോടൊപ്പം യുദ്ധം ചെയ്തു.
സോമദത്തൻ പുത്രൻ രാജ്യം, ഭരണം
ഹസ്തിനപുരത്തിലെ രാജാവായ പ്രദീപന്റെയും സുനന്ദയുടെയും രണ്ടാമത്തെ പുത്രനാണ് ബാൽഹീകൻ.
ജ്യേഷ്ഠനായ ദേവാപി രാജ്യം ഉപേക്ഷിച്ച് വനത്തിൽ പോയി.
ബാൽഹീകനാകട്ടെ തന്റെ രാജ്യമായ ബാൽഹീകമാണ് കൂടുതൽ പ്രതാപമെന്ന ധാരണയിൽ ഹസ്തിനപുരത്തെ രാജ്യഭാരം ഏൽക്കാൻ വിസമ്മതിച്ചു.
അങ്ങനെയാണ് മൂന്നാമനായ ശന്തനു ഹസ്തിനപുരരാജാവാകുന്നത്.
പിന്നീട് യുധിഷ്ഠിരന്റെ രാജ്യാഭിഷേകത്തിനും, രാജസൂയയാഗത്തിനും , ചൂതിലും എല്ലാം ബാൽഹീകൻ പങ്കെടുക്കുന്നുണ്ട്.
കുരുക്ഷേത്രയുദ്ധത്തിൽ കൗരവരോടൊത്ത് യുദ്ധം ചെയ്യുകയും ഭീമന്റെ കൈകൊണ്ട് മരിക്കുകയും ചെയ്യുന്നു.
ഇടയിൽ സാത്യകിയുമായും ധൃഷ്ടകേതു വുമായും യുദ്ധം ചെയ്യുന്നുണ്ട്.
അവലംബം ↑ http://www.ksicl.org/index.php?option=com_content view=category id=52%3Amahabaratham layout=blog Itemid=73 limitstart=5
മണിക്കടവ് ഇംഗ്ലീഷ് വിലാസം https://ml.wikipedia.org/wiki/Manikkadavu
ഇന്ത്യയിലെ കേരളത്തിലെ കണ്ണൂർ ജില്ലയിലെ ഉളിക്കൽ പഞ്ചായത്തിലെ ഒരു ഗ്രാമമാണ് മണിക്കടവ്.
പശ്ചിമഘട്ടത്തിന്റെ താഴ്‌വാരങ്ങളിൽ സ്ഥിതി ചെയ്യുന്ന ഈ ഗ്രാമം കർണാടക നിത്യഹരിത വനങ്ങളുടെ കൊഡഗു അതിർത്തിയിലാണ്.
അതിന്റെ ഉച്ചിയിൽ പടിഞ്ഞാറ് ഭാഗത്ത് ‘കുരിശുമല ’ (കുരിശിന്റെ മല / കുന്ന്) വനവും അതിനപ്പുറം പാഡൻ കവലയും കാഞ്ഞിരകൊല്ലിയും മറ്റ് ടൂറിസം കേന്ദ്രങ്ങളും സ്ഥിതി ചെയ്യുന്നു.
ഇരിട്ടി പട്ടണത്തിന് 15.5 കിലോമീറ്റർ കിഴക്കായി സ്ഥിതി ചെയ്യുന്ന മണിക്കടവ് ജില്ലാ തലസ്ഥാനമായ കണ്ണൂരിൽ നിന്ന് 57 കിലോമീറ്റർ വടക്കുകിഴക്കായി സ്ഥിതി ചെയ്യുന്നു.
ഉളിക്കൽ , പയ്യാവൂർ , കാഞ്ഞിരക്കൊല്ലി എന്നീ പട്ടണങ്ങൾക്കും ഗ്രാമങ്ങൾക്കും ഇടയിലാണ് ഇത്.
സംസ്ഥാന തലസ്ഥാനമായ തിരുവനന്തപുരത്ത് നിന്ന് 538 കിലോമീറ്റർ വടക്കായിട്ടാണ് ഈ ഗ്രാമം സ്ഥിതി ചെയ്യുന്നത്.
മണിക്കടവിലെ മനുഷ്യവാസ കേന്ദ്രം ആയിരക്കണക്കിന് വർഷങ്ങൾ പഴക്കമുള്ളതാണ്.
അവിടത്തെ ഹിന്ദുക്കളും മുസ്ലീങ്ങളും ക്രിസ്ത്യാനികളും സൗഹാർദ്ദപരമായി ജീവിക്കുന്നു.
തിരുവിതാംകൂറിൽ നിന്നുള്ള കുടിയേറ്റക്കാർ ജനസംഖ്യയുടെ 90% വരും, ഈ ഭൂമി എക്കാലവും ഉൽ‌പാദനക്ഷമമാക്കുന്നതിന് അവരുടെ ജീവിതം ചെലവഴിച്ചു.
1948 മുതൽ അവരുടെ കുടിയേറ്റം ആരംഭിച്ചതിനുശേഷം - പ്രകൃതിയോട് മല്ലടിക്കുകയും സുഗന്ധവ്യഞ്ജനങ്ങൾ, റബ്ബർ, കശുവണ്ടി, പച്ചക്കറി തുടങ്ങിയവ ഉത്പാദിപ്പിക്കുകയും ചെയ്യുന്നു.
ഭൂമിശാസ്ത്രം Thenan Kayam
ഇടനാട് ഗ്രാമപ്രദേശങ്ങളുടെയും മലനാട് മലയോരമേഖലയുടെയും സവിശേഷതകൾ ചേർന്ന ഒരു സാധാരണ കേരള ഗ്രാമമാണ് മണിക്കടവ്.
പച്ചപ്പും നിറഞ്ഞ അന്തരീക്ഷം.
സമുദ്രനിരപ്പിൽ നിന്ന് മൂവായിരം അടി ഉയരത്തിൽ ഇടത്തരം വലിപ്പമുള്ളതാണ് മണിക്കടവ് പട്ടണം.
കാർഷിക മേഖലയ്ക്കും ഭൂപ്രകൃതിക്കും പേരുകേട്ട സ്ഥലമാണിത്.
കുന്നുകളും താഴ്‌വരകളും നിറഞ്ഞ ഈ ഗ്രാമത്തിന്റെ നടുവിൽ മണികടവ് നദി ഒഴുകുന്നു.
കരിമ്പാലക്കാരായിരുന്നു ഈ ദേശത്തെ യഥാർത്ഥ നിവാസികൾ.
തിരുവിതാംകൂറിൽ നിന്ന് 1948 മുതൽ വലിയ തോതിലുള്ള കുടിയേറ്റം ആരംഭിച്ചു.
ഇന്ന് ജനസംഖ്യയുടെ ഭൂരിഭാഗവും കുടിയേറ്റ സിറിയൻ ക്രിസ്ത്യാനികൾ ( സിറോ-മലബാർ കത്തോലിക്കർ ) ആണ്.
അലവിക്കുന്നിനടുത്ത് കരിമ്പാലക്കാരുടെ ഒരു ചെറിയ കോളനി കാണപ്പെടുന്നു.
ഉഷ്ണമേഖലാ മഴ-വനമേഖലയുമായി ഇതിന് സാമ്യമുണ്ട്.
തേക്ക് , ചക്ക തുടങ്ങിയ എല്ലാത്തരം വൃക്ഷങ്ങളും ഉള്ള ഉഷ്ണമേഖലാ മഴ-വനമേഖലയാണിത്.
പശ്ചിമഘട്ടത്തിൽ തേങ്ങ് , റബ്ബർ , അടയ്ക്ക , എന്നിവയ്ക്ക് പുറമെ മറ്റ് വിളകളും വളരെയധികം വളരുന്നു.
ഭൂരിഭാഗം ആളുകളും കൃഷിക്കാരാണ്.
അവർ റബ്ബർ , ഇഞ്ചി , മഞ്ഞൾ , കുരുമുളക് , കശുവണ്ടി , മറ്റ് സുഗന്ധവ്യഞ്ജനങ്ങൾ എന്നിവ കൃഷി ചെയ്യുന്നു.
പരമ്പരാഗത വീട്ടുവൈദ്യങ്ങൾക്ക് ഉപയോഗിക്കുന്ന വൈവിധ്യമാർന്ന ഔഷധ സസ്യങ്ങൾ മണികടവിലും ഗണ്യമായ തോതിൽ വളരുന്നു.
കാലാവസ്ഥ Manikkadavu, Kerala പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 31.6 (88.9) 32.5 (90.5) 33.6 (92.5) 33.9 (93) 33.2 (91.8) 29.9 (85.8) 28.6 (83.5) 29.0 (84.2) 29.7 (85.5) 30.5 (86.9) 31.0 (87.8) 31.2 (88.2) 31.23 (88.22) ശരാശരി താഴ്ന്ന °C (°F) 21.4 (70.5) 22.6 (72.7) 24.3 (75.7) 25.7 (78.3) 25.6 (78.1) 23.9 (75) 23.4 (74.1) 23.5 (74.3) 23.5 (74.3) 23.6 (74.5) 22.9 (73.2) 21.5 (70.7) 23.49 (74.28) മഴ/മഞ്ഞ് mm (inches) 3 (0.12) 4 (0.16) 12 (0.47) 85 (3.35) 283 (11.14) 867 (34.13) 1,332 (52.44) 711 (27.99) 329 (12.95) 279 (10.98) 106 (4.17) 23 (0.91) 4,034 (158.81) ഉറവിടം: Climate-Data.org അവലംബം പുറത്തേക്കുള്ള കണ്ണികൾ http://www.manikkadavu.com Archived 2019-10-07 at the Wayback Machine .
- Website of Manikkadavu http://www.manikkadave.com Archived 2019-10-10 at the Wayback Machine .
മണിക്കിണർ
ചരിത്രാതീത കാലത്തിനും മുമ്പേ പന്ത്രണ്ടുവർഷത്തിലൊരിക്കൽ മലപ്പുറം ജില്ലയിലെ തിരൂരിനടുത്ത തിരുനാവായയിൽ നടന്നുവന്നിരുന്ന മാമാങ്കം എന്ന ഉൽസവത്തിൽ മരണമടയുന്ന ചാവേറുകളെ കൂട്ടത്തോടെ സംസ്ക്കരിച്ചിരുന്ന കിണർ ആണ് മണിക്കിണർ എന്ന പേരിലറിയപ്പെടുന്നത്.
നാടുവാഴികളെ തെരഞ്ഞെടുക്കുന്നതിനും വാണിജ്യമേൽക്കോയ്മ സ്ഥാപിക്കുന്നതിനും വേണ്ടി പന്തീരാണ്ടിലൊരിക്കൽ തിരുനാവായ നിളാമണപ്പുറത്ത് ഇരുപത്തിയെട്ട് ദിവസങ്ങളിലായാണ് മാമാങ്കം നടത്തപ്പെട്ടിരുന്നത്.
മാമാങ്കത്തിന്റെ രക്ഷാധികാരപ്പദവിക്ക് വേണ്ടി കോഴിക്കോട് സാമൂതിരി രാജാവും വള്ളുവക്കോനാതിരിയും തമ്മിലുള്ള തർക്കത്തിൽ വിധിനിർണ്ണയിക്കപ്പെട്ടിരുന്നത് ഇരുവിഭാഗങ്ങളിൽ നിന്നുമുള്ള ചാവേറുകളിൽ പരസ്പരം ഏറ്റുമുട്ടി മരിച്ചുവീഴുന്നവരുടെ എണ്ണം കണക്കാക്കിയായിരുന്നുവെന്നതാണ് ചരിത്രം.
എ.ഡി. 135 ൽ കോഴിക്കോട് സാമൂതിരി മാമാങ്കത്തിന്റെ രക്ഷാപുരുഷസ്ഥാനം കൈയടക്കിയതിനെ തുടർന്നാണ് ചാവേർപ്പടയുടെ ഉത്ഭവം എന്ന് കരുതപ്പെടുന്നു.
രക്ഷാപുരുഷ സ്ഥാനം നിലനിർത്തുന്നതിനും തിരിച്ചുപിടിക്കുന്നതിനുമായി ഇരുരാജാക്കന്മാരും പ്രത്യേകം ചാവേറുകളെ തയ്യാറാക്കിനിർത്തിയിരുന്നു.
മാമാങ്കനാളിൽ ഇപ്രകാരം ഏറ്റുമുട്ടലിൽ കൊല്ലപ്പെടുന്ന ചാവേറുകളുടെ മൃതദേഹങ്ങൾ മണിക്കിണറിലിട്ടായിരുന്നു സംസ്ക്കരിച്ചിരുന്നത്.
മൃതദേഹങ്ങൾ കൂട്ടത്തോടെ മണിക്കിണറിലിട്ട് ആനകളെക്കൊണ്ട് ചവിട്ടിനിറക്കുകയായിരുന്നുവെന്നാണ് ചരിത്രം.
അടുത്തകാലം വരെ തിരുനാവായയിലെ സ്വകാര്യ ആശുപത്രിവളപ്പിൽ സ്ഥിതിചെയ്തിരുന്ന മണിക്കിണർ 2008 ൽ സംസ്ഥാന സർക്കാറിന്റെ കീഴിലുള്ള പുരാവസ്തു വകുപ്പ് സംരക്ഷിതസ്മാരകമായി ഏറ്റെടുക്കുകയും ചുറ്റുമതിലും കമ്പിവേലിയും തീർത്ത് സുരക്ഷിതമാക്കുകയും ചെയ്തിട്ടുണ്ട്.
മണിക്കൂർ അർദ്ധരാത്രി മുതൽ 1 മണി വരെ ഒരു 24 മണിക്കൂർ ഡിജിറ്റൽ ക്ലോക്കിൽ അർദ്ധരാത്രി മുതൽ 1 മണി വരെ ഒരു 12 മണിക്കൂർ അനലോഗ് ക്ലോക്കിൽ
ഒരു ദിവസത്തിന്റെ ഇരുപത്തിനാലിൽ ഒരംശം ആയി പൊതുവിൽ കണക്കാക്കുന്ന സമയത്തിന്റെ ഒരു ഏകകം .
വ്യവസ്ഥകൾക്കനുസരിച്ച് 3,599–3,601 സെക്കന്റുകൾ ചേർന്നതാണ് ഒരു മണിക്കൂർ എന്ന് ശാസ്ത്രീയമായി കണക്കാക്കുന്നു.
ആധുനിക മെട്രിക് അളവുകൾ പ്രകാരം മണിക്കൂറുകൾ എന്നത് 3,600 സെക്കൻഡുകൾക്ക് തുല്യമാണ്.
എന്നാൽ അന്താരാഷ്ട്രസമയക്രമത്തിൽ (യുടിസി) ഒരു മണിക്കൂർ എന്നത് ഒരു പൊസിറ്റീവ് അല്ലെങ്കിൽ നെഗറ്റീവ് ലീപ് സെക്കന്റ് ഉൾപ്പെടുത്തി, 3,599 അല്ലെങ്കിൽ 3,601 സെക്കന്റുകൾ ആക്കി, സാർവത്രിക സമയത്തിന്റെ 0.9 സെക്കന്റിനുള്ളിൽ നിലനിർത്തുന്നു.
ഇത് ശരാശരി 0° രേഖാംശത്തിൽ ശരാശരി സൗര ദിവസത്തിന്റെ അളവുകളെ അടിസ്ഥാനമാക്കിയുള്ളതാണ്.
മണിഗ്രാം
ഒരു അമേരിക്കൻ പണം കൈമാറ്റ കമ്പനിയാണ് മണിഗ്രാം ഇന്റർനാഷണൽ ഇൻകോർപ്പറേറ്റഡ് .
അമേരിക്കയിലെ ടെക്സാസിലുള്ള ഡാളസിലാണ് മണിഗ്രാമിന്റെ ആസ്ഥാനം .
ലോകമെമ്പാടും മണിഗ്രാമിന് ഓഫീസുകൾ ഉണ്ട്.
ഈ കമ്പനിയുടെ ബിസിനസ് രണ്ടു രീതിയിൽ നടത്തപ്പെടുന്നു.
പണം കൈമാറ്റവും സാമ്പത്തിക പ്രമാണങ്ങളുമാണ് ഇവ .
സാമ്പത്തിക സ്ഥാപനങ്ങളും മണിഗ്രാം ഏജന്റുകളും വഴിയാണ് എല്ലാ സേവനങ്ങളും നടത്തുന്നത്.
മണിഗ്രാമം ഇംഗ്ലീഷ് വിലാസം https://ml.wikipedia.org/wiki/Manigramam
കൊല്ലം ആസ്ഥാനമായി പ്രവർത്തിച്ച പഴയ ദ്രാവിഡകച്ചവടസംഘമാണ്‌ മണിഗ്രാമം .
ഇവർ നായർ ജാതിക്കാരായിരുന്നെന്നും ക്രിസ്ത്യാനികളായിരുന്നെന്നും ഒക്കെ വാദമുണ്ട്.
മാണിക്കവാചകരുടെ കാലത്ത് മതം മാറി ചോളദേശത്തുനിന്ന് വന്നതാണെന്നും.
64 ഗ്രാമങ്ങൾ എന്നപോലെ സിറിയൻ ക്രിസ്ത്യാനികൾക്ക് പെരുമാൾ കല്പിച്ചുനൽകിയ പദവിയാണ്‌ മണിഗ്രാമമെന്നും വാദമുണ്ട്.
8 -ആം നൂറ്റാണ്ടു മുതൽ 15-ആം നൂറ്റാണ്ടുവരെ കേരളത്തിൽ വ്യാപാരരംഗത്ത് ഇവർ ആധിപത്യമുറപ്പിച്ചിരുന്നു.
കച്ചവടരംഗത്ത് തുല്യപ്രാധാന്യത്തോടെ നിലനിന്ന മറ്റൊരു സംഘമാണ്‌ അഞ്ചുവണ്ണം .
രാജാക്കന്മാരുടെ സം‌രക്ഷണം ഈ കച്ചവടസംഘങ്ങൾക്കുണ്ടായിരുന്നു.
തരിസാപ്പള്ളി ശാസനം ഈ സംഘങ്ങളുടെ സാന്നിദ്ധ്യത്തിലാണ്‌ നൽകപ്പെട്ടത്.
മണിഗ്രാമത്തിൽപ്പെട്ട ചാത്തൻവടുകൻ, ജവി ചാത്തൻ എന്നീ ക്രിസ്ത്യൻ കച്ചവടക്കാർക്ക് ചില അവകാശങ്ങൾ നൽകിയതിന്റെ രേഖയാണ്‌ വീരരാഘവപട്ടയം .
1028-43-ൽ ചേരരാജാവായിരുന്ന രാജസിംഹന്റെ തലൈക്കാട്ടുപള്ളി ശാസനത്തിലും മണിഗ്രാമക്കാർ പരാമൃഷ്ടരാണ്‌.
ചില നികുതികളിൽനിന്ന് മണിഗ്രാമക്കാരെ ഒഴിവാക്കിയിരുന്നു.
ലോഗൻ ‍, ഗുണ്ടർട്ട് , സുലൈമാൻ തുടങ്ങിയവർ മണിഗ്രാമത്തെ പരാമർശിക്കുന്നുണ്ട്.
ക്രിസ്ത്യൻ കുടിയേറ്റക്കാരായിരുന്നു ഇവർ എന്ന് ലോഗൻ.
പയ്യന്നൂർപ്പാട്ടിൽ മണിഗ്രാമക്കാരെ സൂചിപ്പിച്ചിരിക്കുന്നത് ചൂണ്ടി ഏഴിമലയ്ക്കു വടക്കും അഞ്ചുവണ്ണം-മണിഗ്രാമം തുടങ്ങിയ സംഘങ്ങളുടെ പ്രചാരമുണ്ടായിരുന്നതായി ഗുണ്ടർട്ട് പറയുന്നു.
വണിൿഗ്രാമമാണ്‌ മണിഗ്രാമമായതെന്ന് നച്ചിനാർകിയർ പരാമർശിക്കുന്നു.
ഇവർ രത്നവ്യാപാരികളുടെ സംഘമായിരുന്നതിലാണ്‌ ഈ പേർ എന്ന് മറ്റു ചിലർ.
ഇവ കൂടി കാണുക അഞ്ചുവണ്ണം
മണികുമാർ ചേത്രി
ഒരു ഇന്ത്യൻ കാർഡിയോളജിസ്റ്റാണ് മണികുമാർ ചേത്രി .
പശ്ചിമ ബംഗാൾ സ്റ്റേറ്റ് ഹെൽത്ത് സർവീസസിന്റെ മുൻ ഡയറക്ടറും കൊൽക്കത്തയിലെ ഐപിജിഎംആർ, എസ്എസ്കെഎം ഹോസ്പിറ്റലിന്റെ മുൻ ഡയറക്ടറുമാണ്.
മെഡിക്കൽ സയൻസ് നാഷണൽ അക്കാദമിയുടെ ഒരു തെരഞ്ഞെടുക്കപ്പെട്ട ഫെലോയാണ്.
1974 ൽ പത്മശ്രീ ലഭിച്ചു.
ജീവചരിത്രം എ‌എം‌ആർ‌ഐ ആശുപത്രി, ധാക്കൂറിയ
പി‌എൽ സിംഗ് ചെത്രിയുടെയും എച്ച് എം ചെത്രിയുടെയും മകനായി ഒരു ഗോർഖ കുടുംബത്തിൽ 1920 മെയ് 23 ന് ടീസ്റ്റ വാലി ടിഇയിലാണ് മണികുമാർ ചേത്രി ജനിച്ചത്.
ഇന്ത്യൻ സംസ്ഥാനമായ പശ്ചിമ ബംഗാളിലെ ഡാർജിലിംഗിലെ ടീസ്റ്റ നദിയുടെ തീരത്ത് സ്ഥിതിചെയ്യുന്ന ഏറ്റവും പഴയ തേയിലത്തോട്ടങ്ങളിലൊന്നാണത്.
ഡാർജിലിംഗ് മുനിസിപ്പൽ പ്രൈമറി സ്കൂളിലും ടേൺബുൾ ഹൈസ്കൂളിലും ആദ്യകാല സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം 1936 ൽ ഡാർജിലിംഗിലെ ഗവൺമെന്റ് ഹൈസ്കൂളിൽ നിന്ന് മെട്രിക്കുലേഷൻ പൂർത്തിയാക്കി.
കൊൽക്കത്തയിലെ സെന്റ് പോൾസ് കത്തീഡ്രൽ മിഷൻ കോളേജിൽ നിന്ന് ഇന്റർമീഡിയറ്റ് പരീക്ഷ പാസായ ശേഷം കൊൽക്കത്തയിലെ ഗവൺമെന്റ് മെഡിക്കൽ കോളേജിൽ നിന്ന് മെഡിസിൻ ബിരുദവും (എംബിബിഎസ്) 1956 ൽ സർക്കാർ സ്കോളർഷിപ്പിൽ ലണ്ടനിൽ നിന്ന് എഫ്ആർസിപിയും നേടി.
1960 ൽ ഐപിജിഎംആർ, എസ്എസ്കെഎം ഹോസ്പിറ്റൽ എന്നിവിടങ്ങളിൽ ചേത്രി കാർഡിയോളജി വിഭാഗം ഡയറക്ടറായും പ്രൊഫസറായും ചേർന്നു.
1976 ൽ പശ്ചിമ ബംഗാൾ ആരോഗ്യ സേവനങ്ങളുടെ ഡയറക്ടറായി 1976 ൽ നിയമിതനായി അന്നത്തെ മുഖ്യമന്ത്രി ജ്യോതി ബസുവിന്റെ പേഴ്സണൽ ഡോക്ടറായി സേവനമനുഷ്ഠിച്ചു.
1997 ൽ ധാക്കൂറിയയിൽ അഡ്വാൻസ്ഡ് മെഡിക്കൽ റിസർച്ച് ഇൻസ്റ്റിറ്റ്യൂട്ട്  ചേത്രിയെ മാനേജിംഗ് ഡയറക്ടറാക്കി, അപ്പോഴും അദ്ദേഹം ഉപദേഷ്ടാവായി പി‌ജി‌ഐ‌എമ്മറുമായുള്ള ബന്ധം തുടർന്നു.
1974 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി.
മണിക്ഗഡ് (റായ്ഗഡ്)
മഹാരാഷ്ട്രയിലെ റായ്ഗഡ് ജില്ലയിൽ സ്ഥിതി ചെയ്യുന്ന ഒരു കോട്ടയാണ് മണിക്ഗഡ്.
മാവൽ (പൂനെ) മുതൽ തീരദേശ തുറമുഖങ്ങളിലേക്കുള്ള വ്യാപാര പാതയുടെ മേൽനോട്ടം വഹിക്കുന്നതിനാണ് മണിക്ഗഡ് നിർമ്മിച്ചത്.
പൻവേലിൽ നിന്ന് 27 കിലോമീറ്റർ അകലെയുള്ള വാഷിവലി എന്ന ഗ്രാമത്തിന് സമീപമാണ് മണിക്ഗഡ് സ്ഥിതി ചെയ്യുന്നത്.
18° 45' വടക്ക്, 73° 10' കിഴക്ക് എന്നിങ്ങനെയാണ് കോട്ടയുടെ അക്ഷാംശ രേഖാംശങ്ങൾ.
സമുദ്രനിരപ്പിൽ നിന്നും ഏകദേശം 1878 അടി ഉയരത്തിലാണ് ഈ കോട്ട.
മണിക്ഗഡ് കുന്നിന്റെ തെക്കുവശത്തുകൂടി മാത്രമേ മുകളിലെത്താൻ കഴിയൂ.
മറ്റു മൂന്നു വശവും ചെങ്കുത്തായ പാറയാണ്.
കോട്ടയുടെ മുകളിൽ മഴവെള്ളം ശേഖരിക്കുന്നതിനായി പാറ വെട്ടി ഉണ്ടാക്കിയ ഒരു വലിയ ജലസംഭരണി കാണാം.
ആരാധനയ്ക്ക് ഉപയോഗിച്ചിരുന്ന ഒരു ശിവലിംഗവും ഏതാനും പാറകൾ ചെറിയ ടാങ്കുകളും ഇവിടെയുണ്ട്.
ഇനിയും വീഴാതെ നിൽക്കുന്ന ഒരു നിർമ്മിതി ഗണേശ് ദ്വാർ എന്നറിയപ്പെടുന്ന ഒരു കരിങ്കൽ വാതിൽ ആണ്.
ചുണ്ണാമ്പ് കലക്കുന്നതിനായി കല്ലിൽ വെട്ടിയ വൃത്താകൃതിയിലുള്ള കിടങ്ങ് കോട്ടയിൽ ഉണ്ട്.
തെളിഞ്ഞ ദിവസങ്ങളിൽ മണിക്‌ഗഡ് കോട്ടയിൽ നിന്ന് ഈ പ്രദേശത്തുള്ള നിരവധി കോട്ടകൾ കാണാൻ കഴിയും.
പ്രബൽഗഡ്, ചന്ദേരി കോട്ട, മലംഗ് ഗഡ്, ഇർഷാൽഗഡ്, സോണ്ടൈ കോട്ട, സാംക്ഷി കോട്ട എന്നിവ ഇതിൽ ഉൾപ്പെടുന്നു.
മറാഠാ പേഷ്വ 1718-ൽ മണിക്ഗഡിന്റെ നിയന്ത്രണം സർഖേൽ കാനോജി ആംഗ്രെയെ ഏൽപ്പിച്ചതായി രേഖകൾ പറയുന്നു.
മണിക്ഗഡിൽ ഇന്നു കാണുന്ന നാശോന്മുഖമായ നിർമ്മിതികൾ ആംഗ്രെ പണികഴിപ്പിച്ചതാകാമെന്ന് കരുതുന്നു.
അവലംബം ചിത്രശാല സൂര്യോദയം ഗണേശ് ദ്വാർ ജലസംഭരണി കോട്ടമതിൽ
മണികർണ്ണിക: ദ ക്വീൻ ഓഫ് ഝാൻസി ഇംഗ്ലീഷ് വിലാസം https://ml.wikipedia.org/wiki/Manikarnika:_The_Queen_of_Jhansi
ഝാൻസിയിലെ റാണി ലക്ഷ്മിഭായിയുടെ ജീവിതത്തെ ആസ്പദമാക്കിയുള്ള ഒരു ഇന്ത്യൻ ഇതിഹാസ ചലച്ചിത്രമാണ് മണികർണ്ണിക: ദ ക്വീൻ ഓഫ് ഝാൻസി .
കൃഷ് സംവിധാനം ചെയ്യുന്ന ഈ ചിത്രം സീ സ്റ്റുഡിയോ കമൽ ജയിൻ, നിഷാന്ത് പിറ്റി എന്നിവരുമായി സഹകരിച്ചാണ്  നിർമ്മിച്ചിരിക്കുന്നത്.
റാണി ലക്ഷ്മി ഭായ് എന്ന കഥാപാത്രത്തെയാണ് കങ്കണ റണാവത് അവതരിപ്പിക്കുന്നത്.
പ്രധാന ഫോട്ടോഗ്രാഫി 2017 ലാണ് ആരംഭിച്ചത്.
തുടക്കത്തിൽ ഈ ചിത്രം 2018 ജനുവരി 27-ന് റിലീസ് ചെയ്യാനിരുന്നെങ്കിലും പക്ഷേ, മാറ്റിവെച്ചു.
2019 ജനുവരിയിൽ ഇത് റിലീസ് ചെയ്തു.
ഝാൻസിയിലെ റാണി ലക്ഷ്മിഭായിയുടെ ജീവിതവും 1857- ലെ ഇന്ത്യൻ കലാപസമയത്ത് ബ്രിട്ടീഷ് ഈസ്റ്റ് ഇന്ത്യാ കമ്പനിക്കെതിരെയുള്ള യുദ്ധവും ആണ് ഈ ചലച്ചിത്രത്തിലെ പ്രമേയം.
അഭിനേതാക്കൾ കങ്കണാ റാവുത്ത് റാണി ലക്ഷ്മിബായി ജിഷു ഗംഗാധർ റാവോ അതുൽ കുൽക്കർണി താന്തിയോ തോപ്പി സോനു സൂദ്ഡ് സദാശിവ് സുരേഷ് ഒബർയോ പേഷ്വ ബാജിറാവു രണ്ടാമൻ വൈഭവ് തത്ത്വാവാടി as Puran Singh അങ്കിത ലോക്ഹാൻഡേ ജാൽൽകാരിബായി i നിർമ്മാണം
ശ്രീറാം കണ്ണൻ അയ്യങ്കാർ, സുജീത് സുഭാഷ് സാവന്ത് എന്നിവരാണ് ചിത്രത്തിന്റെ നിർമ്മാതാക്കൾ.
അവലംബം ബാഹ്യ ലിങ്കുകൾ Manikarnika: The Queen of Jhansi ഇന്റർനെറ്റ് മൂവി ഡാറ്റാബേസിൽ Manikarnika: The Queen Of Jhansi at Bollywood Hungama
മണിക്കുട്ടൻ ഇംഗ്ലീഷ് വിലാസം https://ml.wikipedia.org/wiki/Manikuttan
തെന്നിന്ത്യൻ സിനിമയിലെ ഒരു അഭിനേതാവാണ്‌ മണിക്കുട്ടൻ(Mk) .
മലയാളത്തിലെ ആദ്യചിത്രം വിനയൻ സംവിധാനം ചെയ്ത ബോയ്ഫ്രണ്ട് എന്ന ചിത്രമായിരുന്നു.
സിനിമയിലേക്ക് വരുന്നതിനു മുമ്പ് കായംകുളം കൊച്ചുണ്ണി എന്ന  ടെലിവിഷൻ പരമ്പരയിൽ അഭിനയിച്ചു.
1983 മാർച്ച്‌ 2 ന്    ജെയിംസിന്റെയും ഏല്യാമ്മയുടെയും മകനായി ജനനം.
തോമസ് ജെയിംസ് എന്നാണ് യഥാർത്ഥ നാമം.
തിരുവനന്തപുരം പട്ടം സെന്റ് മേരീസ് ഹയർ സെക്കന്ററി സ്കൂളിൽ നിന്ന് പ്രാഥമിക വിദ്യാഭ്യാസവും മഹാത്മാഗാന്ധി കോളേജിൽ നിന്ന് കൊമേഴ്സിൽ ബിരുദവും നേടി.
മണിക്കുട്ടൻ സൂര്യ ടി.വിയിൽ സമ്പ്രേക്ഷണം ചെയ്തിരുന്ന കായംകുളം കൊച്ചുണ്ണി എന്ന പരമ്പരയിൽ കായംകുളം കൊച്ചുണ്ണിയുടെ കൗമാരം അഭിനയിച്ചുകൊണ്ട് അഭിനയരംഗത്ത് അരങ്ങേറ്റം കുറിച്ചു.
2005 ൽ വിനയൻ സംവിധാനം ചെയ്ത ബോയ് ഫ്രണ്ട് എന്ന മലയാള ചലച്ചിത്രത്തിലൂടെ സിനിമാ മേഖലയിലും വരവറിയിച്ചു.
തുടർന്ന് നിരവധി ചലച്ചിത്രങ്ങളിൽ നായകൻ, വില്ലൻ, സഹനടൻ എന്നിങ്ങനെ വിവിധ വേഷങ്ങൾ കൈകാര്യം ചെയ്തു.
അഭിനയിച്ച ചിത്രങ്ങൾ വർഷം ചലച്ചിത്രം കഥാപാത്രം കുറിപ്പുകൾ 2005 ബോയ് ഫ്രണ്ട് രമേശ് 2006 ബഡാ ദോസ്ത് നന്ദു 2006 കളഭം പാർത്ഥസാരഥി 2007 മായാവി സതീഷ് 2007 ബ്ലാക്ക് ക്യാറ്റ് അതിഥി വേഷം 2007 ഛോട്ടാ മുംബൈ സൈനു 2007 ഹാർട്ട് ബീറ്റ്സ് മനു 2007 ഹരീന്ദ്രൻ ഒരു നിഷ്കളങ്കൻ അലക്സ് 2008 ട്വന്റി:20 അതിഥി താരം ഹെ ദിൽ ദീവാന എന്ന ഗാനരംഗത്ത് 2008 മിന്നാമിന്നിക്കൂട്ടം 2008 കുരുക്ഷേത്ര പ്രകാശ് 2008 പോസിറ്റീവ് ഉദയൻ 2009 സ്വപ്നങ്ങളിൽ ഹെയ്സൽ മേരി ജോയ് 2009 പാസഞ്ചർ സുധി 2009 ഡോക്ടർ പേഷ്യന്റ് റഫീഖ് 2009 മേഘതീർത്ഥം ബാലുനാരായണന്റെ ചെറുപ്പം 2009 സ്വന്തം ലേഖകൻ റിപ്പോർട്ടർ 2010 വലിയങ്ങാടി അനന്ദു 2010 തത്ത്വമസി ശ്രീരാമൻ 2010 ചാവേർപ്പട അമീർ 2010 എൽസമ്മ എന്ന ആൺകുട്ടി ജെറി 2010 ഫോർ ഫ്രണ്ട്സ് വിഷ്ണു 2011 ഡോക്ടർ ലൗ വെങ്കിടി 2011 പത്മശ്രീ ഭരത് ഡോക്ടർ സരോജ് കുമാർ രാജേഷ് 2012 കുഞ്ഞളിയൻ വിനയൻ 2012 തട്ടത്തിൻ മറയത്ത് നജാഫ് 2012 സിംഹാസനം 2012 സീൻ ഒന്ന് നമ്മുടെ വീട് റഫീഖ് 2013 ഹോട്ടൽ കാലിഫോർണിയ ശരത്ത് 2013 ക്രൊക്കോഡൈൽ ലവ് സ്‌റ്റോറി ശ്രീരാജ് 2014 ഗോഡ്സ് ഓൺ കണ്ട്രി 2014 സ്നേഹമുള്ളൊരാൾ കൂടെയുള്ളപ്പോൾ 2015 ലോഹം അതിഥി വേഷം 2016 പാവാട S.I. സുരേഷ് 2016 കരിങ്കുന്നം സിക്സസ് വിഷ്ണു 2016 ഒപ്പം ദേവയാനിയുടെ അനിയൻ 2017 1971: ബിയോണ്ട് ബോർഡേഴ്സ് 2017 മാസ്റ്റർപീസ് അതിഥിവേഷം 2018 നിമിർ സെമ്പകവല്ലിയുടെ ഭർത്താവ് തമിഴ് ചലച്ചിത്രം 2018 കമ്മാര സംഭവം തിലകൻ പുരുഷോത്തമൻ / മണിക്കുട്ടൻ 2019 മാമാങ്കം മോയിൻ 2019 തൃശ്ശൂർ പൂരം അലി 2019 ബി നിലവറയും ഷാർജാപ്പള്ളിയും പരശു 2020 റൂട്ട്മാപ്പ് ശബരീഷ് 2021 മരയ്ക്കാർ മോയിൻ കുട്ടി ടെലിവിഷൻ സീരിയലുകൾ ദേവീ മാഹാത്മ്യം ( ഏഷ്യാനെറ്റ് ) ബ്ലാക്ക് വൈറ്റ് ( ഏഷ്യാനെറ്റ് ) കായംകുളം കൊച്ചുണ്ണി ( സൂര്യ ടി.വി. ) അവതാരകനായി സൂപ്പർ ജോഡി ( സൂര്യ ടി.വി. ) റാണി മഹാറാണി ( സൂര്യ ടി.വി. ) റിയാലിറ്റി ഷോ ബിഗ് ബോസ് മലയാളം Winner സീസൺ 3 ( ഏഷ്യാനെറ്റ് ) അവലംബം ബാഹ്യ കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മണിക്കുട്ടൻ
ബാബു ഗേനു സൈദ്
ഒരു ഇന്ത്യൻ സ്വാതന്ത്ര്യസമരസേനാനിയും വിപ്ലവകാരിയുമായിരുന്നു ബാബു ഗേനു സൈദ്(മറാഠി: बाबू गेनू सैद) (Said) (1908 – 12 December 1930).
മഹാരാഷ്ട്രയിലെ മഹാലുങ്ഗേ പഡ്‌വാൾ എന്ന ഗ്രാമത്തിലെ ഒരു ദരിദ്ര കർഷക കുടുംബത്തിലായിരുന്നു  ജനിച്ചത്.
പിന്നീട് ബോംബെയിലെത്തിയ അദ്ദേഹം ഒരു പരുത്തി മില്ലിൽ തൊഴിലാളിയായി പ്രവർത്തിച്ചു.
വിദേശ നിർമ്മിത തുണി ഇറക്കുമതി ചെയ്യുന്നതിനെതിരായ ഇന്ത്യൻ സ്വാതന്ത്ര്യ പ്രവർത്തകരുടെ പ്രതിഷേധങ്ങളിൽ സജീവമായി പങ്കെടുത്തിരുന്നു അദ്ദേഹം.
1930 ഡിസംബർ 12 ന് , മാഞ്ചസ്റ്ററിലെ ജോർജ് ഫ്രേസിയർ എന്നൊരു തുണി വ്യാപാരി, ഫോർട്ട് പ്രദേശത്തെ പഴയ ഹനുമാൻ ഗലിയിലെ തന്റെ കടയിൽ നിന്ന് ബോംബെ തുറമുഖത്തേക്ക് വിദേശനിർമ്മിതവസ്ത്രങ്ങളുടെ ലോഡ് കൊണ്ടുപോകുവാൻ ശ്രമിച്ചു.
അദ്ദേഹത്തിന്റെ അഭ്യർത്ഥനപ്രകാരം ഈ ചരക്കിന്  പോലീസ് സംരക്ഷണം നൽകിയിരുന്നു.
ട്രക്ക് പോകരുതെന്ന് സമരപ്രവർത്തകർ ആവശ്യപ്പെട്ടു, എന്നാൽ പൊലീസ് പ്രതിഷേധപ്രകടനക്കാരെ ബലമുപയോഗിച്ച് നീക്കി ട്രക്ക് കടത്തിവിട്ടു.
കൽബാദേവി റോഡിൽ ഭാംഗ്‌വാഡിക്ക് സമീപം, ബാബു ഗേനു ട്രക്കിനു മുന്നിൽ നിന്ന് മഹാത്മാഗാന്ധിക്ക് ജയ് വിളിച്ചു.
ബാബു ഗേനുവിന്റെ ശരീരത്തിലൂടെ ട്രക്ക് മുന്നോട്ടെടുക്കുവാൻ ഇംഗ്ലീഷ് പോലീസ് ഉദ്യോഗസ്ഥൻ ഇന്ത്യക്കാരനായിരുന്ന ട്രക്ക് ഡ്രൈവറോട് ആവശ്യപ്പെട്ടു.
എന്നാൽ അയാൾ ഇതിന് വിസമ്മതിച്ചു.